***Ловци во снег***  (холандски: *Jagers in de Sneeuw*), позната и како '**Враќањето на ловците'**, е слика изработена во масло на дрво од 1565 година на Питер Бројгел Постариот. 

Делото на Северна ренесанса е едно од низата дела, кои прикажуваат различни периоди од годината. 

Сликата е во колекцијата на Музеј за историја на уметност во Виена, Австрија. Оваа сцена е сместена во длабочините на зимата во текот на декември/јануари.

Историја и потекло
------------------

„ Ловци во снег "е циклус со тематика од годишните времиња. Оваа мотивска определба била чест мотив во делата на ренесансните сликари, особено на жанр сцени и посебно во северните делови на Европоа.

Опис
----

Сликата прикажува зимска сцена во која тројца ловци се враќаат од лов во придружба на нивните кучиња. 

Најверојатно, нивниот лов бил неуспешен.се враќаат уморени, а кучињата изгледаат прегладнети и беспомошни. 

Еден од ловџиите носи труп на слаба лисица , што ја илустрира скудноста на ловот. 

Пред ловците на снегот има стапалки од зајак кој им побегнал или го пропуштиле ловците. 

Целокупниот визуелен впечаток е мирен, студен, претставен е облачен ден; боите се пригушени бели и сиви, дрвјата се голи , а чадот лебди во воздухот. Неколку возрасни и едно дете подготвуваат храна во гостилница со надворешен оган. Необични се и назабените планински врвови кои не постојат во Белгија или Холандија.

Впечатливи се чавките кои седат на соголените дрвја и страчката која лета во горниот центар на сцената. Бројгел понекогаш ги користел овие два вида птици за да укаже на лош предзнак бидејќи во холандската култура страчките се поврзуваат со ѓаволот.

Самиот пејзаж е долина со низ неа тече река со планини во далечините. 

Се гледа воденица со замрзнатото тркало - вкочането. Во далечината, фигури се лизгаат на мраз на мраз, играат хокеј со стапчиња.

Толкување
---------

Историчарот на уметност Мартин Кемп истакнува дека ова се популарни теми за Божиќни честитки и наведува дека „веројатно ниту еден „секуларен" предмет не е попопуларен од ... *Ловци во снегот*".

Сликата е тема на модернистичкиот поет Вилијам Карлос Вилијамс во поемата „Ловецот во снегот". 

*Ловци во „Снегот" интензивно се користи во филмовите на рускиот режисер Андреј Тарковски* Соларис *(1972) и*  Огледало *(1974), и во филмот на Ларс фон Трир од 2011 година* Меланхолија*.* 

Се појавува и во филмот на Ален Танер *Dans la ville blanche* (1983). Тоа беше инспирација за филмот на Рој Андерсон од 2014 година „A Pigeon Sat on a Branch Reflecting on Existence", е основата за првиот кадар на Abbas Kiarostami 's *24 Frames* (2017) и беше тема на телевизиската серија од 1980 година *100 Great Paintings*.

Присуството на оваа слика во бројни особено филмски дела, се претпоставува дека е поради нејзиниот симболичен, мистичен и често засонуван карактер полн со таинствена недореченост.

  

* Ловците во снегот, декември-јан*Ловците во снегот*, декември-јан
* Трачниот ден, февруари-март*Трачниот ден*, февруари-март
* '„Пролет", 1565 година, цртеж направен за гравирање. Очигледно никогаш не бил насликан од самиот Бригел, но по неговата смрт дошле десетици верзии во боја од неговиот син и други.'„Пролет", 1565 година, цртеж направен за гравирање. Очигледно никогаш не бил насликан од самиот Бригел, но по неговата смрт дошле десетици верзии во боја од неговиот син и други.
* Жетва на сено, јун–јул*Жетва на сено*, јун–јул
* Жтвари, август-септ.*Жтвари*, август-септ.
* Враќањето на стадото, октомври-ноември*Враќањето на стадото*, октомври-ноември

Наводи
------

1. ↑  Jagers in de sneeuw

Надворешни врски
----------------

* Orenstein, Nadine M. уред. (2001). *Pieter Bruegel the Elder: Drawings and Prints*. The Metropolitan Museum of Art. ISBN 9780870999901. (see index)
* Kunsthistorisches Museum website
* *Hunters in the snow* painting on Google Art Project